সেভেরাস স্নেপ
সেভেরাস স্নেপ (ইংরেজি ভাষায় Severus Snape) ব্রিটিশ লেখিকা জে. কে. রাউলিং রচিত "হ্যারি পটার" উপন্যাস সিরিজের একটি কাল্পনিক চরিত্র। প্রথম উপন্যাস "হ্যারি পটার অ্যান্ড দ্য ফিলোসফার্স স্টোন" এ তিনি প্রাথমিক খলনায়কদের একজন হলেও পরবর্তীকালে তাঁর চরিত্রটি আরো জটিল এবং রহস্যময় হয়ে উঠে। রাউলিং স্নেপের প্রকৃত চরিত্র ও আনুগত্য প্রকাশ করেন সিরিজের সর্বশেষ বই "হ্যারি পটার অ্যান্ড দ্য ডেথলি হ্যালোস" এ। স্নেপ সিরিজের সাতটি বইয়ের প্রতিটিতে উপস্থিত ছিলেন।
হগওয়ার্টস
হগওয়ার্টস স্কুল অফ উইচক্র্যাফট অ্যান্ড উইজার্ড্রি (ইংরেজিতে Hogwarts School of Witchcraft and Wizardry) বা হগওয়ার্টস (Hogwarts) হল যুক্তরাজ্য ও আয়ারল্যান্ড এর ১১-১৭ বছর বয়সী জাদুকরদের জাদু শিক্ষার জন্য স্থাপিত একটি কাল্পনিক আবাসিক বিদ্যালয় এটি "হ্যারি পটার" সিরিজের প্রথম ছয়টি বইয়ের প্রধান পটভূমি। তবে সিরিজের সপ্তম ও সর্বশেষ বই, "হ্যারি পটার অ্যান্ড দ্য ডেথলি হ্যালোস" এর বেশিরভাগ ঘটনা স্কুলটির বাইরে সংঘটিত হয়, যেহেতু, প্রধান তিন চরিত্র হ্যারি পটার, রন উইজলি ও হারমায়োনি গ্রেঞ্জার স্কুলে তাদের সপ্তম বর্ষে ফিরে না আসার সিদ্ধান্ত নেয়। (যদিও রাউলিং বলেছেন যে, তাদের মধ্যে একমাত্র হারমায়োনিই পরবর্তীকালে স্কুলে ফিরে আসে।) তবে, বইয়ের শেষ দিকের যুদ্ধটি হগওয়ার্টসেই সংঘটিত হয়।